**Sderot** (hebraisk שדרות, betyr «bulevarder», arabisk سديروت) er en israelsk by nær grensen til Gazastripen. Byen ligger omtrent midt i Israel, nord for Negevørkenen og 10 kilometer øst-nordøst for Gaza by. Den tilhører Sørdistriktet.

Historie
--------

Sderot ble grunnlagt i 1951 som en transittleir for kurdiske og persiske jødiske immigranter, som bodde i telt og skur under den jødiske utflyttingen fra muslimske land. I 1954 stod permanente boligdhus ferdige. Byen ble bygd på landområder som tilhørte den palestinsk-arabiske landsbyen Najd og ligger noen få kilometer sør for ruinene av denne landsbyen. Den 13. mai 1948 ble Najd okkupert av Negev-brigaden som en del av Operasjon Barak, og landsbyboere ble fordrevet derfra til Gaza.

Senere ble den en utviklingsby; i 1956 fikk Sderot status som lokal kommune.

Sderot fikk et symbolsk navn, etter de mange avenyene med rekker av tre som ble plantet i Negev, særlig mellom Beer Sheva og Gaza, for å motverke ørkenspredning]og gjøre det tørre landskapet vakrere. Som mange steder i Negev har navnet Sderot et grønt motiv som symboliserer mottoet «lage ørkenblomen», en sentral del av sionistisk ideologi.

Skole i Sderot, tidlig 1950-tall
Sderot tok i mot store mengder immigranter fra det tidligere Sovjetunionen i 1990-årene, og folketallet doblet seg. I 1996 fikk den bystatus. 

Folketallet har siden falle etter at familier leie av bombetrusselen fra Gaza har flyttet. I 2008 hadde folketalet falt 10-15%. Mange av familiene som ble igjen var de som ikke hadde råd til å flytte, eller ikke klarte å selge hjemmene sine.

Kartet viser hvor Sderot ligger i forhold til Gaza by og Gazastripen
Siden begynnelsen av den andre intifada i oktober 2000, har byen vært utsatt for en rekke rakettangrep fra Gaza. Etter den israelske tilbaketrekningen fra Gaza i 2005 har angrepene økt i intensitet, og frem til november 2007 hadde 6311 raketter falt over byen. 12 mennesker har blitt drept, mange har blitt lemlestet eller skadet, fysisk så vel som psykisk, og rakettene har forårsaket ødeleggelser på bygninger og infrastruktur.

De israelske myndigheter har installert et «Red Dawn» (צבע אדום) alarmsystem for å varsle innbyggerne om rakettangrep slik at de kan løpe til nærmeste tilfluktsrom eller -grøft, men dets nytteverdi er begrenset av at folk bare har 15 sekunder fra alarmen går til rakettene treffer bakken.

Frm israelske forsvarsminister Amir Peretz kom fra Sderot.

Litteratur
----------

* HaReuveni, Immanuel (1999). *Lexicon of the Land of Israel* **(hebraisk)**. Yedioth Ahronoth Publishing. ISBN 965-448-413-7.
* Avi Sasson, red. (2010). *Sderot* **(hebraisk)**. Ariel Publishing and Makom Company.

Referanser
----------

1. ↑  Sderot, Israel *Citypopulation.de*
2. ↑  «Gimme shelter». Heebmagazine.com. 24. mars 2009. Besøkt 5. september 2015.
3. ↑  Khalidi (1992), s. 128
4. ↑  Benny Morris. *The Birth of the Palestinian Refugee Problem*. Cambridge University Press. s. 258.
5. ↑  HaReuveni (1999), s. 908
6. ↑  Sasson (2010), s. 137
7. ↑  Hadad, Shmulik (19. mars 2008). «Sderot: Those Who Can Afford It Have Already Left». Ynetnews. Besøkt 6. september 2015.
8. ↑  «Israeli mayor quits over rockets». BBC News. 12. desember 2007. Besøkt 28. november 2008.
9. ↑  Shmuel Sackett (7. desember 2007). «23 Years and 6,311 Rockets». Israelinsider. Arkivert fra originalen 6. juli 2008. Besøkt 28. november 2008.
10. ↑  «Israeli border town lives in the shadow of falling rockets». International Herald Tribune. 31. mai 2007. Arkivert fra originalen 29. juni 2013. Besøkt 28. november 2008.

Eksterne lenker
---------------

* (en) Sderot – kategori av bilder, video eller lyd på Commons Rediger på Wikidata

Portal: Israel

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** GeoNames
 |